PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS

Rīgā, 2026. gada 30. jūlijā


Par piemiņas zīmju izvietošanu Latvijas Brīvības cīņu varoņiem – Lāčplēša Kara ordeņa kavalieriem Rīgā

1. Iesniedzējs (norāda atzinuma īsu būtību un objekta nosaukumu, par kuru atzinums sniegts): 
Rīgas valstspilsētas pašvaldības aģentūra “Rīgas pieminekļu aģentūra” (turpmāk – Aģentūra) iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē ieceri izvietot četras piemiņas zīmes Latvijas Brīvības cīņu varoņiem – Lāčplēša Kara ordeņa kavalieriem:
- Kārlim Mihelsonam pie Torņakalna dzelzceļa stacijas ēkas;
- Kārlim Miķelsonam pie Rīgas Igauņu pamatskolas ēkas;
- Žanim Kristapam Zommeram pie Rīgas 33. vidusskolas ēkas;
- Valentīnam Viktoram Zerviņam pie Zasulauka dzelzceļa stacijas ēkas.
2. Paredzētā darbības vieta:
2.1.  Objekta veids un kadastra apzīmējums: 
Piemiņas zīme tiks izvietota uz fasādes nekustamajam īpašumam:
- Torņakalna dzelzceļa stacijas ēka ar kadastra apzīmējumu 01005550009;
- Rīgas Igauņu pamatskola ēka ar kadastra apzīmējumu 101856558;
- Rīgas 33. vidusskolas ēka ar kadastra apzīmējumu 10459384;
- Zasulauka dzelzceļa stacijas ēka ar kadastra apzīmējumu 102004527.
2.2. Objekta atrašanās adrese: 
- Torņakalna dzelzceļa stacijas ēka Vilkaines iela 2A, Rīga;
- Rīgas Igauņu pamatskolas ēka Atgāzenes iela 26, Rīga;
- Rīgas 33. vidusskolas ēka Stūrmaņu iela 23, Rīga.
- Zasulauka dzelzceļa stacijas ēka Tapešu iela 1, Rīga.
3. Iesniedzēja prasījums (iesniegums) (norāda informāciju atbilstoši saņemtajiem dokumentiem un MK noteikumiem Nr. 218): 
Izvietot četras piemiņas plāksnes Latvijas Brīvības cīņu varoņiem – Lāčplēša Kara ordeņa kavalieriem:
- Kārlim Mihelsonam pie Torņakalna dzelzceļa stacijas ēkas (Vilkaines iela 2A, Rīgā);
- Kārlim Miķelsonam pie Rīgas Igauņu pamatskolas ēkas (Atgāzenes ielā 26, Rīgā);
- Žanim Kristapam Zommeram pie Rīgas 33. vidusskolas ēkas (Stūrmaņu ielā 23, Rīgā);
- Valentīnam Viktoram Zerviņam pie Zasulauka dzelzceļa stacijas ēkas (Tapešu ielā 1, Rīgā).
4. Faktu konstatējums:
4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:
Viedās administrācijas un reģionālās attīstības ministrijā 2026. gada 16. jūlijā ir saņemta Aģentūras 2026. gada 15. jūlija vēstule Nr. RPA-26-121-nd “Par piemiņas plākšņu izveidi Latvijas Brīvības cīņu varoņiem” ar šādiem pielikumiem:
1) Rīgas domes Pieminekļu padomes konceptuāls saskaņojums. Protokols 15.11.2024. Nr. 22 (skat. 6.7. punktu);
2) VAS “Latvijas dzelzceļš” konceptuāla atbalsta vēstule;
3) Izglītības, kultūras un sporta departamenta saskaņojums;
4) Īpašuma departamenta saskaņojums;
5) NKMP atļauja par plāksnes izvietošanu K. Mihelsonam  pie Torņakalna stacijas ēkas;
6) Rīgas pilsētas attīstības departamenta Kultūrvēsturiskā mantojuma saglabāšanas biroja saskaņojums K. Miķelsonam pie Rīgas Igauņu pamatskolas;
7) Valsts valodas centra atzinums;
8) Plāksnes Kārlim Mihelsonam skiču projekts;
9) Plāksnes Kārlim Miķelsonam skiču projekts;
10)  Plāksnes Žanim Kristapam Zommeram skiču projekts;
11)  Plāksnes Valentīnam Viktoram Zerviņam skiču projekts;
12)  Kopijas no Latvijas Valsts vēstures arhīva izdotās grāmatas “Lāčplēša Kara ordeņa  kavalieri”.
4.2. Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:
Iecere izvietot četras piemiņas zīmes Latvijas Brīvības cīņu varoņiem – Lāčplēša Kara ordeņa kavalieriem:
- Kārlim Mihelsonam pie Torņakalna dzelzceļa stacijas ēkas;
- Kārlim Miķelsonam pie Rīgas Igauņu pamatskolas ēkas;
- Žanim Kristapam Zommeram pie Rīgas 33. vidusskolas ēkas;
- Valentīnam Viktoram Zerviņam pie Zasulauka dzelzceļa stacijas ēkas - ir konceptuāli atbalstāma.
4.3. Ja padome atzīst, ka dokumentācijas vērtēšana jāatliek, tā atzinumā norāda konstatētos trūkumus:
Vienlaikus vēršam uzmanību uz faktu, ka:
4.3.1. Nav skaidri pamatota personāliju, kam veltītas piemiņas zīmes, izvēle.
4.3.2. Nav skaidri pamatoti piemiņas zīmju izmēri un izvietošanas vietu izvēle, kā arī izvietojumu augstumi.
4.3.3. Žanim Kristapam Zommeram veltīto piemiņas zīmi būtu nepieciešams papildināt ar piebildi par Purabuču muižas atrašanās vietu: “ar savu vienību padzina ienaidnieku no nocietinātās Purabuču muižas, kas atradās tagadējās Bolderājas apkārtnē.”
Pašas muižas vairs nav, un arī Bolderājas stacijas, pie kuras tā atradās, vairs nav. Pieņemam, ka vidusskolas ēka ir tuvākais objekts, kur plāksni var pielikt. Bet šai skolai un tās ēkai nav saistības ar Zommeru un viņa paveikto. Piebilde par muižas atrašanos Bolderājā paskaidrotu plāksnes atrašanās vietu. 
4.3.4. Piemiņas zīmei, kas veltīta Kārlim Miķelsonam pie Rīgas Igauņu pamatskolas ēkas Atgāzenes iela 26, Rīgā trūkst pamatojuma. 
No arhitektūras vēstures viedokļa šī ēka 30. gados ir celta kā Rīgas 45. pamatskola. Pēc kara, līdz 1962. gadam, tā saucās Rīgas 45. septiņgadīgā skola. Taču plāksnē un arī pievienotajā enciklopēdiskās grāmatas kopijā ir rakstīts, ka Kārlis Miķelsons ir strādājis Rīgas 47. septiņgadīgajā skolā. Tātad - ne šajā skolā, kas ir Atgāzenes ielā, Rīgā. 
4.3.5. Piemiņas zīmes, kas tiks piestiprinātas pie Rīgas Igauņu pamatskolas ēkas Atgāzenes iela 26, Rīgā un Rīgas 33. vidusskolas ēkas Stūrmaņu ielā 23, Rīgā, neizskatās pārliecinoši. 
Īpaši tas attiecināms uz piemiņas zīmi, kas veltīta Kārlim Miķelsonam Igauņu pamatskolas ēkas ieejas fasādē, Atgāzenes ielā. Plāksne ir, mazākais, par augstu, prasītos tās augšmalu līdzināt vai nu ar logu aiļu augšmalu, vai drīzāk - ar esošajām plāksnēm. Turklāt jāņem vērā fakts, ka vēl viena plāksne šauro ieejas fasādi noteikti nedaiļos, bet drīzāk bojās.
4.3.6. Lāčplēša Kara ordeņa kavalieru piemiņas plāksnes izvietojums nav pieļaujams uz degradētām, nesakoptām fasādēm, kādas tās fotogrāfijās izskatās Zasulauka stacijas  un Torņakalna stacijas ēkām.
5. Atzinuma pamatojums (norāda atzinuma un pieņemtā lēmuma pamatojumu): 
Atzinumu un pieņemto lēmumu pamato: vēsturiskā nozīmīguma fakts.
1) personu kultūrvēsturiskā nozīmība; 
2) ieceres atbilstība normatīvo aktu prasībām attiecīgajā jomā.
6. Atzinums: Norāda padomes sēdes datumu un pieņemto lēmumu (atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai):
Pieminekļu, piemiņas zīmju un piemiņas vietu izveides konsultatīvās padomes 2026. gada 30. jūlija sēdes protokola Nr. 38 lēmums:
- atlikt ieceres vērtēšanu šā atzinuma 4.3. apakšpunktā konstatēto trūkumu dēļ;
- noteikt vēlamo termiņu konstatēto trūkumu novēršanai - līdz brīdim kamēr Aģentūra nav iesniegusi Padomei precizētu ieceres dokumentāciju, atbilstoši šā atzinuma 4.3. apakšpunktā norādītajam.


Padomes priekšsēdētāja                                                                                                           Elita Turka

